लगभग 10 लाख व्यक्ति प्रतिवर्ष इस क्षेत्र में वन्य जीवन की झलक पाने, ट्रैकिंग, पर्वतारोहण अथवा तीर्थ स्थान की यात्रा करने आते हैं।
हिमालय क्षेत्र में पर्यटन का विकास तेजी से हुआ है। लगभग 10 लाख व्यक्ति प्रतिवर्ष इस क्षेत्र में वन्य जीवन की झलक पाने, ट्रैकिंग, पर्वतारोहण अथवा तीर्थ स्थान की यात्रा करने आते हैं। इस संदर्भ में यह जानना आवश्यक है कि भारत में हिमालय पर्वतीय क्षेत्रों में अनेक मंदिर हैं जो बड़ी संख्या में लोगों को आमंत्रित करती हैं। पिछले कुछ वर्षों से बर्फ पर ट्रेकिंग व खेल कूद की उत्कृष्ट व्यवस्था और नियमित रास्ते बनाए गए हैं, जिसके फलस्वरूप विदेशी सैलानियों को भी हिमालय की यात्राएं आकर्षित करती हैं। निःसंदेह पर्यटन से स्थानीय लोगों को आर्थिक रूप से लाभ मिला है। उनका जीवन स्तर भी कुछ सीमा तक सुधरा है किन्तु पर्यटकों का अत्यधिक जमावड़ा स्थानीय लोगों को अनेक क्षेत्रों में हानि भी पहुंचाता है।